Բանտապահներից մեկը, երբ մոգպետի հրամանը սուրբերին հաղորդեց, մեծ ընդունելություն ակնկալեց նրանցից: Սակայն Հովսեփ կաթողիկոսը հայտնեց, որ իրենք գոհ ու երջանիկ են Հիսուսի անվան համար իրենց կրած չարչարանքներից: Որ իրենք անցավոր հանգիստ չեն ցանկանում, և ոչ էլ ստիպողաբար են այս բանտի մեջ, այլ կամավոր սիրով և ուրախությամբ: Կաթողիկոսը խոսեց նաև Քրիստոսի խաչելության, փառավոր հարության և սուրբերին խոստացած հավիտենական երջանկության մասին: